**Pink TV** on ranskalainen maksullinen TV-kanava, joka on avoimesti homoseksuaalinen ja se aloitti lähetyksensä 25. lokakuuta 2004.

Taustaa
-------

Kansainvälisessä TV-tarjonnassa on jo jonkin aikaa ollut tapana sisällyttää ohjelmiin homoseksuaalisia henkilöitä, ja joskus tehdä jopa sarjoja heidän ympärilleen. Kuitenkaan kaikki kaupalliset TV-kanavat eivät ole olleet halukkaita niitä esittämään. Vielä paremmin tämä tulee esiin dokumenttien ja erilaisten keskusteluohjelmien suhteen, niissä asiallinen ja eritoten ns. homoaspektin huomioiminen jää hyvin vähälle tai ollaan suorastaan negatiivisia.

Ranskalainen poliittinen vaikuttaja ja viestintäalan ammattilainen **Pascal Houzelot** (45v.) suunnitteli pitkään oman, homoseksuaalisesti asennoituneen TV-kanavan perustamista. Hänellä ol hyvät yhteydet poliittisiin päätöksentekijöihin, kuin myös TV-bisneksen vaikuttajiinkin. Olihan hän työskennellyt lähellä presidentti Jacques Chiracia ja ollut keskeisessä asemassa muun muassa Ranskan TV1 kanavallakin. Kooten yhteen riittävän pääoman ja taitotiedon, pystyi Pink Tv aloittamaan maksulliset lähetyksensä 25. lokakuuta 2004.

Kohdeyleisö
-----------

Kaupallisesti homoseksuaalien arvo on ymmärretty jo jonkin aikaa. Pääsääntöisesti he ovat kohtuullisen hyvin toimeentulevia ja ostokykyisiä. He myös yleensä käyttävät rahaa. Osittain heitä pidetään eräänlaisina tiennäyttäjinä muodin ja elämäntapojen suhteen. Tämä kaupallinen realiteetti on tietenkin myös Pink TV:n perustamisen taustalla, Homoyhteisön lisäksi kohteena ovat ns. homomyönteiset ihmiset, jotka hakevat vaikutteita ja virikkeitä omaan elämäänsä vaikkapa juuri Pink TV:n kaltaisista organisaatioista. Kuten kanavan johtaja Pascal Houzelot on todennut "Pink TV:n ei tule olla yhteisön televisio, vaan samaistumiseen pohjaava televisio".

Kanavan laskelmien mukaan sillä tulisi olla vuoteen 2007 mennessä 180 000 maksanutta tilaajaa, jotta televisio toimisi kannattavasti. Tavoitteena kanavalla on, että noin 20 – 30% tilaajista olisi homoseksuaalisuuteen myönteisesti suhtautuvia heteroseksuaaleja. Television kuukausimaksu on 9 € Ranskassa ja 10 € Belgiassa. Kanava on nähtävissä kaapeliverkossa, satelliitin kautta, kuin myös ADSL-verkossa.

Nimikysymys
-----------

AFPn (Agence France Presse) antaman tiedon mukaan Pink-TV tuomittiin oikeuden päätöksellä vaihtamaan nimensä. Oli olemassa tuotantoyhtiö, jonka nimi oli P.I.N.K. ja se oli aloittanut toimintansa 27. joulukuuta 1999 Goevéa-nimisen yrityksen osana. Fovéa tuotti ohjelmia France 2-kanavalle vuonna 2000 nimelle Programme d'Information Non Konformiste (P.I.N.K.). Kuitenkin Pink-tv:n saaman taloudellisen tuen avulla saatettiin maksaa nimen käyttöoikeudesta 100.000 euron summa ja näin saattoi kumpainenkin jatkaa toimintaansa vanhalla nimellään.

Ohjelmarakenne
--------------

Tärkeää ei suinkaan ole se, mitä tavoitteita asetetaan, vaan itse ohjelmat joita kanava katsojilleen välittää. Ohjelmisto rakentuu viidestä keskeisestä alueesta:

1. Dokumentit ja talk-show-ohjelmat, joissa usein käsitellään homoyhteisölle ajankohtaisia asioita ja yleisestikin kiinnostavia tapahtumia.
2. Oopperaesitykset ja muu korkeakulttuuri: ohjelmassa muun muassa harvoin nähtyjä klassikko-oopperoita tai muuten suurta yleisöä vähän kiinnostavia esityksiä.
3. Kultti TV-sarjat, joista osa on nähty ja nähdään myös suomalaisilla kanavilla, kuten esimerkiksi Älä kerro äidille.
4. Elokuvat, vähemmän esitetyt ja aiemmin esittämättömät.
5. Pornografia, jota on keskimäärin kerran viikossa puolenyön jälkeen (tämä oli kanavan perustajan asettamia ehdottomia edellytyksiä kanavan toiminnalle).

Osakkaat
--------

* Pascal Houzelot: 29,92 %
* Groupe Canal Plus: 17,52 %
* Groupe TF1: 11,44 %
* Société Groupe M6|M6 Thématique: 9,15 %
* Société Connection : 9,15 %
* Société Siges : 8,79 %
* Société Hélios (Groupe Lagardère) : 8,73 %
* Société Financière Pinault : 1,93 %
* Pierre Bergé: 1,93 %
* Société Sophia Asset Management Ltd : 0,48 %
* Henri Biard : 0,48 %
* Société Tilder : 0,48 %

Aiheesta muualla
----------------

* Pink TV:n kotisivut